techiaith/cofnodycynulliad_en-cy huggingface dataset:
English: Llywydd, the Member's attempt to defend the UK Government's record in this matter barely amounted to being feeble. No doubt she was briefed on the fact that in the House of Commons debate on this matter yesterday, Tory backbencher after backbencher queued up to praise the advantages of what they call flexibility and a bonfire of red tape, and we know what that means. We know that in the hands of the Conservative Party that means a bonfire of the rights of workers, hard-won rights, which, of course, her party has opposed at every possible opportunity. As far as the self-isolation support scheme is concerned, about 20,000 applications have been received, just under 10,000 have been approved. Over 6,000 people have already received payments. That totals over £3 million. The NHS app is the responsibility of the English health department. It has to help to make sure that the app that it provides is suitable for use in Wales. In the meantime, we will find a workaround so that people who are notified through the app do not lose out on self-isolation support payments here in Wales, because we will take that responsibility, even while her party, which is actually in charge of the problem that she has identified, fails to do so.
Welsh: Llywydd, prin y gellid disgrifio ymgais yr Aelod i amddiffyn hanes Llywodraeth y DU yn y mater hwn fel tila hyd yn oed. Mae'n siŵr ei bod hi wedi cael ei briffio am y ffaith bod aelod ar ôl aelod o feinciau cefn y Torïaid, yn nadl Tŷ'r Cyffredin ar y mater hwn ddoe, wedi ciwio i ganmol manteision yr hyn y maen nhw'n ei alw yn hyblygrwydd a choelcerth o fiwrocratiaeth, ac rydym ni'n gwybod beth mae hynny yn ei olygu. Rydym ni'n gwybod bod hynny, yn nwylo'r Blaid Geidwadol, yn golygu coelcerth o hawliau gweithwyr, hawliau y gweithiwyd yn galed i'w hennill, y mae ei phlaid hi, wrth gwrs, wedi eu gwrthwynebu ar bob cyfle posibl. Cyn belled ag y mae'r cynllun cymorth hunanynysu yn y cwestiwn, derbyniwyd oddeutu 20,000 o geisiadau, a chymeradwywyd ychydig o dan 10,000. Mae dros 6,000 o bobl eisoes wedi derbyn taliadau. Mae hynny'n dod i gyfanswm o dros £3 miliwn. Adran iechyd Lloegr sy'n gyfrifol am ap y GIG. Mae'n rhaid iddo helpu i wneud yn siŵr bod yr ap y mae'n ei ddarparu yn addas i'w ddefnyddio yng Nghymru. Yn y cyfamser, byddwn yn dod o hyd i ateb fel nad yw pobl sy'n cael eu hysbysu drwy'r ap ar eu colled o ran taliadau cymorth hunanynysu yma yng Nghymru, oherwydd byddwn ni'n cymryd y cyfrifoldeb hwnnw, hyd yn oed tra bod ei phlaid hi, sy'n gyfrifol mewn gwirionedd am y broblem y mae hi wedi ei nodi, yn methu â gwneud hynny.
English: First Minister, scaremongering again. That's exactly what I expect. The answer you gave was the sort of reply I always expect from you - doom, gloom and more fear. In many areas of workers' rights, as Janet has rightly said, including maternity and holiday allowances, UK workers have enjoyed and will still enjoy far superior conditions than those mandated by the EU, and the relevant UK Government Minister has pledged that there will be no race to the bottom. So, First Minister, let's turn this around: what would you like to see the UK Government do in this area that would benefit workers in Wales? Thank you.
Welsh: Prif Weinidog, codi bwganod eto. Dyna'n union yr wyf i'n ei ddisgwyl. Roedd yr ateb a roesoch y math o ateb yr wyf i bob amser yn ei ddisgwyl gennych chi - dinistr, digalondid a mwy o ofn. Mewn sawl maes o hawliau gweithwyr, fel y dywedodd Janet yn briodol, gan gynnwys lwfansau mamolaeth a gwyliau, mae gweithwyr y DU wedi mwynhau ac yn dal i fwynhau amodau llawer gwell na'r rhai a orfodir gan yr UE, ac mae Gweinidog perthnasol Llywodraeth y DU wedi addo na fydd ras i'r gwaelod. Felly, Prif Weinidog, gadewch i ni wrthdroi hyn: beth hoffech chi weld Llywodraeth y DU yn ei wneud yn y maes hwn a fyddai er lles gweithwyr yng Nghymru? Diolch.
English: Well, Llywydd, the Member can attempt to dismiss people's concerns as scaremongering. I read out for her not my words, but the report that the Financial Times produced of this Government's intentions, confirmed by Kwasi Kwarteng when speaking to the House of Commons Business, Energy and Industrial Strategy Committee only on Tuesday of last week, when he confirmed that this review was going on inside Government. No. 10 has declined to dismiss what the Financial Times said about an end to the 48-hour maximum working week, about changes to rules about breaks at work, about removing overtime pay when calculating holiday pay entitlement. Those are direct assaults, particularly on the working lives of those who have the least protection already. The Labour Party will continue always to stand up for those people, to make sure that their rights are properly articulated and understood, even as she pretends that those things are of no importance.
Welsh: Wel, Llywydd, gall yr Aelod geisio diystyru pryderon pobl fel codi bwganod. Darllenais iddi nid fy ngeiriau i, ond yr adroddiad a gyhoeddwyd am fwriadau'r Llywodraeth hon gan y Financial Times, a gadarnhawyd gan Kwasi Kwarteng wrth siarad â Phwyllgor Busnes, Ynni a Strategaeth Ddiwydiannol Tŷ'r Cyffredin dim ond ddydd Mawrth yr wythnos diwethaf, pan gadarnhaodd bod yr adolygiad hwn yn cael ei gynnal y tu mewn i'r Llywodraeth. Mae Rhif 10 wedi gwrthod diystyru'r hyn a ddywedodd y Financial Times am ddiwedd yr wythnos waith o ddim mwy na 48 awr, am newidiadau i reolau am seibiannau yn y gwaith, ynghylch dileu tâl goramser wrth gyfrifo hawl i dâl gwyliau. Mae'r rhain yn ymosodiadau uniongyrchol, yn enwedig ar fywydau gwaith y rhai sydd â'r lleiaf o amddiffyniad eisoes. Bydd y Blaid Lafur bob amser yn parhau i sefyll dros y bobl hynny, i wneud yn siŵr bod eu hawliau yn cael eu mynegi a'u deall yn iawn, hyd yn oed wrth iddi hi esgus nad yw'r pethau hynny yn bwysig o gwbl.
English: Llywydd, thank you to Siân Gwenllian for that question. On 11 January, we published our national vaccination strategy, with key milestones and priorities for delivery. Within Arfon, all primary care practices are ready to deliver the vaccine. Bangor has one of the three mass vaccinations centres in north Wales.
Welsh: Llywydd, diolch yn fawr i Siân Gwenllian am y cwestiwn. Ar 11 Ionawr, fe wnaethom gyhoeddi ein strategaeth frechu genedlaethol, gyda cherrig milltir a blaenoriaethau ar gyfer cyflawni. Yn Arfon, mae pob un o'r practisau gofal sylfaenol yn barod i roi'r brechlyn. Mae un o'r tair canolfan brechu torfol yn y gogledd wedi'i lleoli ym Mangor.
English: Thank you. It was a privilege to take my mother, who is 92 years old, for her first vaccination at the major event on the Llŷn peninsula over the weekend. As a result of the excellent efforts of local medical leaders and despite a whole host of bureaucratic barriers and snow, 1,200 people were vaccinated. GPs and health workers are doing heroic work in all parts of Wales, and our debt to them is very great. May I refer your Government to one significant problem that needs to be addressed? The ICT systems at the various levels don't communicate with each other, and this is creating confusion. For example, GPs can't see which of their patients have had a vaccination appointment at one of the mass vaccination centres, and that could mean that some people receive two appointments and that a valuable vaccination is wasted. That's just one example. Can you actually try and find a swift resolution to these IT problems? They've come to my attention in Arfon, but it's likely that they are common across Wales.
Welsh: Diolch ichi. Roedd hi'n fraint cael mynd â mam, sy'n 92 oed, am ei brechiad cyntaf i'r digwyddiad mawr ym Mhen Llŷn dros y Sul. O ganlyniad i ymdrechion gwych arweinwyr meddygol lleol ac er gwaethaf llu o rwystrau biwrocrataidd ac eira, fe lwyddwyd i frechu 1,200 o bobl. Mae meddygon teulu a gweithwyr iechyd yn gwneud gwaith arwrol ym mhob cwr o Gymru, a mawr ydy'n diolch ni iddyn nhw. Gaf i gyfeirio'ch Llywodraeth chi at un broblem sylweddol sydd angen ei datrys? Dydy systemau technoleg gwybodaeth y gwahanol haenau ddim yn siarad efo'i gilydd, ac mae hyn yn creu dryswch. Er enghraifft, dydy meddygon teulu ddim yn gallu gweld pa rai o'u cleifion nhw sydd wedi cael apwyntiad brechu i un o'r canolfannau brechu mawr, ac mi all hynny olygu bod rhai pobl yn cael dau apwyntiad a bod brechlyn gwerthfawr yn cael ei wastraffu. Un enghraifft ydy hynny. Fedrwch chi ffeindio a oes yna ddatrysiad cyflym i'r problemau IT yma? Maen nhw wedi dod i'm sylw i yn Arfon, ond maen nhw'n debygol o fod yn gyffredin ar draws Cymru.
English: Well, Llywydd, thank you to Siân Gwenllian for those supplementary questions. It's great to hear that her mother has received her vaccination, and I've been reading over the weekend about everything that's been happening in Arfon and on the Llŷn peninsula. I will refer in a moment to something I saw from Dr Eilir Hughes, who's been leading the vaccination efforts on the Llŷn peninsula. But, in terms of the ICT systems, things are happening so quickly and the NHS Wales Informatics Service are trying to resolve these problems that have arisen. They are happening because everyone is doing their level best to do everything they can to provide vaccinations to people the length and breadth of Wales. Areas of north Wales have led on those endeavours, so I can tell Siân Gwenllian that we're aware of the problems, and people are working very hard to resolve them. I do want to refer to one of the sentences I heard from Dr Eilir Hughes at the end of the weekend. It is in English, so will I just quote it in the original, because it does demonstrate the spirit and the effort that people are making.
Welsh: Wel, Llywydd, diolch yn fawr i Siân Gwenllian am y cwestiynau ychwanegol. Mae'n grêt i glywed bod ei mam hi wedi cael ei brechu, a dwi wedi bod yn darllen dros y penwythnos popeth sydd wedi bod yn digwydd yn Arfon ac ar y Llŷn. Dwi'n mynd i gyfeirio mewn munud at rywbeth dwi wedi ei weld gan Dr Eilir Hughes, y person sydd wedi bod yn arwain yr ymdrech ar y Llŷn. Ond, jest i ddweud ar y system technoleg gwybodaeth, mae pethau yn digwydd mor gyflym ac mae Gwasanaeth Gwybodeg GIG Cymru yn trio datrys y problemau sydd wedi digwydd. Maen nhw'n digwydd achos mae pob un yn gwneud eu gorau glas i wneud popeth o fewn eu gallu i roi brechiad i bobl ledled Cymru. Mae pethau yn y gogledd wedi arwain yr ymdrech yna hefyd, so dwi'n gallu dweud wrth Siân Gwenllian ein bod yn ymwybodol o'r problemau, ac mae pobl yn gweithio'n galed i drio gwella pethau. Dwi jest eisiau defnyddio un o'r brawddegau a welais i gan Dr Eilir Hughes ar ddiwedd y penwythnos. Mae hi yn Saesneg, Llywydd, a dwi jest yn mynd i'w ddarllen e mas, achos mae'n dangos yr ysbryd a'r ymdrech y mae pobl yn ei wneud.
English: This was Dr Eilir Hughes, one of the practitioners to whom Siân Gwenllian referred, who's done such a lot to provide innovative services in that part of Wales. This is what was said: 'Witnessing the joy that people felt of receiving the vaccine was a truly amazing and humbling experience to witness. I'm in total awe of everyone who made this happen and succeed. A team of 50 people delivering over 1,000 vaccines in two days; brilliant work by the admin staff, police, council staff and so many others overcoming unexpected snow and not a single dose wasted. Pen Llŷn at its very best.'
Welsh: Dr Eilir Hughes oedd hwn, un o'r ymarferwyr y cyfeiriodd Siân Gwenllian atyn nhw, sydd wedi gwneud cymaint i ddarparu gwasanaethau arloesol yn y rhan honno o Gymru. Dyma a ddywedwyd: 'Roedd gweld y llawenydd yr oedd pobl yn ei deimlo o dderbyn y brechlyn yn brofiad gwirioneddol anhygoel a gostyngedig i'w weld. Mae gen i barch anhygoel at bawb a wnaeth i hyn ddigwydd a llwyddo. Tîm o 50 o bobl yn darparu dros 1,000 o frechlynnau mewn dau ddiwrnod; gwaith gwych gan y staff gweinyddol, yr heddlu, staff y cyngor a chymaint o rai eraill yn goresgyn eira annisgwyl ac ni wastraffwyd yr un dos. Pen Llŷn ar ei orau.'
English: I thank Helen Mary Jones for that. We focus on those actions that add to or leave money in the pockets of those who need it the most. That includes aiding Welsh citizens to secure entitlement to UK-wide benefits. Our single advice services helped people in Mid and West Wales claim over £4.7 million in additional welfare benefit income last year alone.
Welsh: Diolchaf i Helen Mary Jones am hynna. Rydym ni'n canolbwyntio ar y camau hynny sy'n ychwanegu at yr arian ym mhocedi'r rhai sydd ei angen fwyaf neu'n ei adael yn y pocedi hynny. Mae hynny yn cynnwys cynorthwyo dinasyddion Cymru i sicrhau hawl i fudd-daliadau DU gyfan. Cynorthwyodd ein gwasanaethau cynghori sengl bobl yn y canolbarth a'r gorllewin i hawlio dros £4.7 miliwn mewn incwm budd-daliadau lles ychwanegol y llynedd yn unig.
English: I'm grateful to the First Minister for his answer. He will be aware of the report from the Wales Governance Centre in April 2019 and, indeed, the report from a committee of this Senedd. The Wales Governance Centre estimated that if we were able to secure the devolution of welfare benefits on the same model that Scotland has, we could boost the Welsh budget by £200 million a year. Does the First Minister agree with me that it would greatly assist any Welsh Government's efforts to reduce poverty if we were able to control those elements of the benefit system here? Does he understand why my constituents in the poorest part of my region - towns like Llanelli - find it difficult to understand why the Welsh Government won't seek this power, in order to be able to take that practical action to which the First Minister refers?
Welsh: Rwy'n ddiolchgar i'r Prif Weinidog am ei ateb. Bydd yn ymwybodol o'r adroddiad gan Ganolfan Llywodraethiant Cymru ym mis Ebrill 2019 ac, yn wir, adroddiad un o bwyllgorau'r Senedd hon. Amcangyfrifodd Canolfan Llywodraethiant Cymru pe gallem ni sicrhau datganoli budd-daliadau lles ar yr un model ag sydd gan yr Alban, y gallem ni roi hwb o £200 miliwn y flwyddyn i gyllideb Cymru. A yw'r Prif Weinidog yn cytuno â mi y byddai o gymorth mawr i unrhyw ymdrechion gan Lywodraeth Cymru i leihau tlodi pe gallem ni reoli'r elfennau hynny o'r system fudd-daliadau yn y fan yma? A yw e'n deall pam mae fy etholwyr yn rhan dlotaf fy rhanbarth - trefi fel Llanelli - yn ei chael hi'n anodd deall pam na wnaiff Llywodraeth Cymru geisio cael y grym hwn, er mwyn gallu cymryd y camau ymarferol hynny y mae'r Prif Weinidog yn cyfeirio atyn nhw?
English: I thank Bethan Sayed for that question. Amongst the latest measures taken to protect and support key workers in Wales are last week's strengthening of our coronavirus regulations in the workplace and in retail settings in particular. Such workers have been at the forefront of our programmes in PPE, testing and now vaccination throughout the pandemic.
Welsh: Diolchaf i Bethan Sayed am y cwestiwn yna. Ymhlith y mesurau diweddaraf a gymerwyd i amddiffyn a chynorthwyo gweithwyr allweddol yng Nghymru mae cryfhau ein rheoliadau coronafeirws yn y gweithle ac mewn lleoliadau manwerthu yn arbennig a wnaed yr wythnos diwethaf. Mae gweithwyr o'r fath wedi bod yn flaenllaw yn ein rhaglenni cyfarpar diogelu personol, profi a brechu erbyn hyn, drwy gydol cyfnod y pandemig.
English: Thank you for that reply. I'll declare an interest, because my son is in nursery day care. I've had quite a lot of nurseries get in touch with me where staff have told me that they don't seem to be appearing on any lists for the vaccine. They feel like they've been left behind. They are working day in, day out in a vulnerable position. They can't wear PPE when they're working with very young children, and they feel that they should be prioritised for the vaccine, and yet they're not hearing anything from your Government. Can you commit today to looking at this again and providing nursery staff with the priority of a vaccination? They should be appreciated by society and by Welsh Government by being given the vaccine, because they're working, and because they're working so hard. Diolch yn fawr iawn.
Welsh: Diolch am yr ateb yna. Hoffwn ddatgan buddiant, oherwydd mae fy mab mewn gofal dydd meithrin. Rwyf i wedi cael cryn dipyn o feithrinfeydd yn cysylltu â mi lle mae staff wedi dweud wrthyf nad yw'n ymddangos fel pe bydden nhw'n ymddangos ar unrhyw restrau ar gyfer y brechlyn. Maen nhw'n teimlo eu bod nhw wedi cael eu gadael ar ôl. Maen nhw'n gweithio o ddydd i ddydd mewn sefyllfa agored i niwed. Ni allan nhw wisgo cyfarpar diogelu personol pan fyddan nhw'n gweithio gyda phlant ifanc iawn, ac maen nhw'n teimlo y dylen nhw gael eu blaenoriaethu ar gyfer y brechlyn, ac eto dydyn nhw'n clywed dim gan eich Llywodraeth. A allwch chi ymrwymo heddiw i edrych ar hyn eto a rhoi brechiad i staff meithrinfeydd fel mater o flaenoriaeth? Dylai cymdeithas a Llywodraeth Cymru eu gwerthfawrogi drwy roi'r brechlyn iddyn nhw, gan eu bod nhw'n gweithio, a chan eu bod nhw'n gweithio mor galed. Diolch yn fawr iawn.
English: Diolch yn fawr, Bethan Sayed. Can I just, first of all, absolutely echo what she said about the work that staff in that sector do, the nature of that work and its importance? If we need to do more to communicate to people in that sector where they lie in the JCVI vaccination priority list, then I'm sure our colleague Julie Morgan is listening. In fact, I can see her listening to this exchange, and she will follow that up as a result of it. I'm not able to depart from the JCVI priority list, for all the reasons that we've rehearsed on the floor of the Senedd previously, but where people simply feel that they lack information about where they lie in the priority list and what that means for them, I'm sure we would want to do more to make sure that they know and understand that, particularly in the circumstances that the Member referred to.
Welsh: Diolch yn fawr, Bethan Sayed. A gaf i, yn gyntaf oll, adleisio'n llwyr yr hyn a ddywedodd am y gwaith y mae staff yn y sector hwnnw yn ei wneud, natur y gwaith hwnnw a'i bwysigrwydd? Os oes angen i ni wneud mwy i gyfathrebu i bobl yn y sector hwnnw lle maen nhw ar restr blaenoriaeth frechu y Cydbwyllgor Brechu ac Imiwneiddio, yna rwy'n siŵr bod ein cyd-Aelod Julie Morgan yn gwrando. Yn wir, gallaf ei gweld hi'n gwrando ar y sgwrs hon, a bydd yn mynd ar drywydd hynny o ganlyniad i hyn. Ni allaf wyro oddi wrth restr flaenoriaeth y Cydbwyllgor, am yr holl resymau yr ydym ni wedi eu trafod ar lawr y Senedd o'r blaen, ond lle mae pobl yn teimlo nad oes ganddyn nhw wybodaeth am ble maen nhw ar y rhestr flaenoriaeth a'r hyn y mae hynny yn ei olygu iddyn nhw, rwy'n siŵr y byddem ni eisiau gwneud mwy i wneud yn siŵr eu bod nhw'n gwybod ac yn deall hynny, yn enwedig o dan yr amgylchiadau y cyfeiriodd yr Aelod atyn nhw.
English: I thank Lynne Neagle. Leaving the European Union brings a range of adverse implications for the NHS, both in the short and long term. We work closely with the Welsh NHS to mitigate these new barriers at a time when the service is already under huge pressures from the global public health crisis.
Welsh: Diolchaf i Lynne Neagle. Mae gadael yr Undeb Ewropeaidd yn dod ag amrywiaeth o oblygiadau andwyol i'r GIG, yn y byrdymor ac yn y tymor hir. Rydym ni'n gweithio yn agos gyda GIG Cymru i liniaru'r rhwystrau newydd hyn ar adeg pan fo'r gwasanaeth eisoes o dan bwysau enfawr o'r argyfwng iechyd cyhoeddus byd-eang.
English: Thank you, First Minister. In the House of Commons last week, we saw Tory MPs vote down the Lords amendment to the Trade Bill that excluded NHS data from the scope of any future trade agreements, leaving the door open to the possibility of companies using that data to develop tools and medicines to sell back to the NHS. While Tory Ministers consistently tell us that the NHS is not for sale in future trade deals, their own MPs are voting against the amendment that makes that a reality. Can I ask you, First Minister, to give us your assurance that our NHS is not for sale in Wales? What steps will you take to ensure that that is communicated loudly and clearly to the UK Government?
Welsh: Diolch yn fawr, Prif Weinidog. Yn Nhŷ'r Cyffredin yr wythnos diwethaf, gwelsom ASau Torïaidd yn pleidleisio yn erbyn gwelliant Tŷ'r Arglwyddi i'r Bil Masnach a oedd yn eithrio data'r GIG o gwmpas unrhyw gytundebau masnach yn y dyfodol, gan adael y drws yn agored i'r posibilrwydd y gallai cwmnïau ddefnyddio'r data hynny i ddatblygu offer a meddyginiaethau i'w gwerthu yn ôl i'r GIG. Er bod Gweinidogion Torïaidd yn dweud wrthym ni yn gyson nad yw'r GIG ar werth mewn cytundebau masnach yn y dyfodol, mae eu ASau eu hunain yn pleidleisio yn erbyn y gwelliant sy'n gwireddu hynny. A gaf i ofyn i chi, Prif Weinidog, roi sicrwydd i ni nad yw ein GIG ar werth yng Nghymru? Pa gamau a wnewch chi eu cymryd i sicrhau bod hynny yn cael ei gyfleu yn gwbl eglur i Lywodraeth y DU?
English: I thank the Member for that question. The NHS in Wales is absolutely, certainly not for sale, and not to be sacrificed, either, on the altar of some UK trade deal. It was deeply disappointing - I would go further than that, really - that the UK Government decided to overturn again amendments passed in the House of Lords on this matter, amendments passed with the support of three different parties represented here in the Senedd. Our colleagues in the House of Lords have mobilised to defend the interests of the NHS and to defend the interests of Wales against the onslaught of the UK Government. Here in Wales we will do everything that we possibly can to stand up for the Welsh NHS, to make sure that those who work in it know that they have our full support, to try to overcome the new barriers that will be there. The NHS Confederation and Wales Centre for Public Policy report of November told us that those most likely to be affected by new barriers to recruitment included ambulance drivers, social care workers, healthcare support workers and healthcare assistants. All of those people are vital to the Welsh NHS. All of those people will be harder to recruit because of the actions of this Government. They could have, instead of saying warm words, supported that amendment last week, which would have offered some comfort to people that our NHS is not to be sacrificed by this ideologically driven UK Government. They failed to do so; we will stand up for them and for the NHS.
Welsh: Diolchaf i'r Aelod am y cwestiwn yna. Yn gwbl sicr, nid yw'r GIG yng Nghymru ar werth, ac ni fydd yn cael ei aberthu ychwaith, ar allor rhyw gytundeb masnach y DU. Roedd yn eithriadol o siomedig - byddwn yn mynd ymhellach na hynny, mewn gwirionedd - bod Llywodraeth y DU wedi penderfynu gwrthdroi unwaith eto gwelliannau a basiwyd yn Nhŷ'r Arglwyddi ar y mater hwn, gwelliannau a basiwyd gyda chefnogaeth tair gwahanol blaid a gynrychiolir yma yn y Senedd. Mae ein cydweithwyr yn Nhŷ'r Arglwyddi wedi paratoi i amddiffyn buddiannau'r GIG ac i amddiffyn buddiannau Cymru rhag ymosodiad Llywodraeth y DU. Yma yng Nghymru byddwn yn gwneud popeth o fewn ein gallu i sefyll dros GIG Cymru, i wneud yn siŵr bod y rhai sy'n gweithio ynddo yn gwybod bod ganddyn nhw ein cefnogaeth lawn, i geisio goresgyn y rhwystrau newydd a fydd yno. Dywedodd adroddiad Cydffederasiwn y GIG a Chanolfan Polisi Cyhoeddus Cymru ym mis Tachwedd wrthym ni fod y rhai sydd fwyaf tebygol o gael eu heffeithio gan rwystrau newydd i recriwtio yn cynnwys gyrwyr ambiwlans, gweithwyr gofal cymdeithasol, gweithwyr cymorth gofal iechyd a chynorthwywyr gofal iechyd. Mae'r holl bobl hynny yn hanfodol i GIG Cymru. Bydd yn fwy anodd recriwtio'r holl bobl hynny oherwydd gweithredoedd y Llywodraeth hon. Gallen nhw, yn hytrach na dweud geiriau gwresog, fod wedi cefnogi'r gwelliant hwnnw yr wythnos diwethaf, a fyddai wedi cynnig rhywfaint o gysur i bobl na fydd ein GIG yn cael ei aberthu gan y Llywodraeth hon sy'n cael ei gyrru gan ideoleg. Ni wnaethon nhw hynny; byddwn yn sefyll drostyn nhw a dros y GIG.
English: The next item is the business statement and announcement. I will now transfer the reins to Ann Jones, but I will first of all call on the Trefnydd to make the business statement - Rebecca Evans.
Welsh: Yr eitem nesaf, felly, yw'r datganiad a chyhoeddiad busnes. Mi fyddaf i'n trosglwyddo'r gadair nawr i Ann Jones, ond yn gyntaf, galwaf ar y Trefnydd i wneud y datganiad busnes - Rebecca Evans.